CELEX: 32022R0076
Language: sl
Date: 2021-09-22 00:00:00
Title: Delegirana uredba Komisije (EU) 2022/76 z dne 22. septembra 2021 o dopolnitvi Uredbe (EU) 2019/2033 Evropskega parlamenta in Sveta v zvezi z regulativnimi tehničnimi standardi za določitev prilagoditev koeficientov „dnevnega toka trgovanja“ faktorja K (K-DTF) (Besedilo velja za EGP)

20.1.2022   
               
               
                  SL
               
               
                  Uradni list Evropske unije
               
               
                  L 13/1
               
            
         DELEGIRANA UREDBA KOMISIJE (EU) 2022/76
         z dne 22. septembra 2021
         o dopolnitvi Uredbe (EU) 2019/2033 Evropskega parlamenta in Sveta v zvezi z regulativnimi tehničnimi standardi za določitev prilagoditev koeficientov „dnevnega toka trgovanja“ faktorja K (K-DTF)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/2033 Evropskega parlamenta in Sveta z dne 27. novembra 2019 o bonitetnih zahtevah za investicijska podjetja ter o spremembi uredb (EU) št. 1093/2010, (EU) št. 575/2013, (EU) št. 600/2014 in (EU) št. 806/2014 (1) in zlasti tretjega pododstavka člena 15(5) v povezavi s točko (c) člena 15(5) Uredbe,
         ob upoštevanju naslednjega:
         
                     (1)
                  
                  
                     Dnevni tok trgovanja (DTF) se izračuna na podlagi obsega poslov. Okoliščine, ki vodijo do večjih obsegov trgovanja, lahko zato prisilijo investicijska podjetja, ki poslujejo za svoj račun, vključno z vzdrževalci trga, da zmanjšajo svoje trgovalne dejavnosti. To lahko povzroči tveganje manjše likvidnosti na trgu, kar lahko ogrozi finančno stabilnost. Glede na te okoliščine bi bilo zato treba koeficiente K-DTF prilagoditi tako, da ne odvračajo od trgovalnih dejavnosti. Kadar okoliščine privedejo do manjšega obsega trgovanja, navedeni premisleki niso relevantni, zato bi morale prilagoditve koeficientov K-DTF temeljiti le na obsegih trgovanja v obdobjih visoke nestanovitnosti.
                  
               
                     (2)
                  
                  
                     Če so zahteve K-DTF v težkih tržnih pogojih preveč omejevalne ali škodljive za finančno stabilnost, bi bilo treba koeficient iz člena 15(2) Uredbe (EU) 2019/2033 prilagoditi tako, da bi bil nižji od koeficienta iz razpredelnice 1 navedenega člena, da se prepreči, da bi K-DTF odvračal od trgovanja.
                  
               
                     (3)
                  
                  
                     Glede na to, da se točka (c) člena 15(5) Uredbe (EU) 2019/2033 nanaša na težke tržne pogoje iz Delegirane uredbe (EU) 2017/578 (2), bi morala biti čas začetka in konca obdobij težkih tržnih pogojev usklajena s členom 6(2) Delegirane uredbe Komisije (EU) 2017/578 o prepoznavanju težkih tržnih pogojev s strani mest trgovanja.
                  
               
                     (4)
                  
                  
                     Za namene izračuna prilagojenega K-DTF bi morali težki tržni pogoji zajemati primere, v katerih kratkoročne spremembe obsega trgovanja in cene pomembno vplivajo na izračun K-DTF. Ker lahko težki tržni pogoji trajajo nedoločen čas, vključno z obdobji, ki so kratka samo nekaj minut, bi morali biti prilagojeni koeficienti sposobni odražati vrednost dnevnega toka trgovanja, ki poteka v različno dolgih obdobjih.
                  
               
                     (5)
                  
                  
                     Ta uredba temelji na osnutku regulativnih tehničnih standardov, ki ga je Komisiji predložil Evropski bančni organ po posvetovanju z Evropskim organom za vrednostne papirje in trge.
                  
               
                     (6)
                  
                  
                     Evropski bančni organ je opravil javna posvetovanja o osnutku regulativnih tehničnih standardov, na katerem temelji ta uredba, analiziral morebitne povezane stroške in koristi ter zaprosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (3) –
                  
               SPREJELA NASLEDNJO UREDBO:
         
            Člen 1
            Prilagoditve koeficientov K-DTF
            
               1.   Prilagoditve koeficientov K-DTF iz razpredelnice 1 člena 15(2) Uredbe (EU) 2019/2033 se v primeru, da se v težkih tržnih pogojih iz Delegirane uredbe (EU) 2017/578 zahteve K-DTF zdijo preveč omejevalne ali škodljive za finančno stabilnost, kot je navedeno v točki (c) člena 15(5) Uredbe (EU) 2019/2033, določijo z naslednjo formulo:
               
                           (a)
                        
                        
                           za koeficient denarnih poslov K-DTF:
                           Cadj = C * (DTFexcl / DTFincl)
                           pri čemer je:
                           
                                       Cadj
                                    
                                    
                                       =
                                    
                                    
                                       prilagojeni koeficient
                                    
                                 
                                       C
                                    
                                    
                                       =
                                    
                                    
                                       koeficient iz razpredelnice 1 člena 15(2) Uredbe (EU) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       DTF denarnih poslov, merjen v skladu s členom 33 Uredbe (EU) 2019/2033, brez vrednosti denarnih poslov, izvedenih v težkih tržnih pogojih iz člena 2; ter
                                    
                                 
                                       DTFincl
                                    
                                    
                                       =
                                    
                                    
                                       DTF denarnih poslov, merjen v skladu s členom 33 Uredbe (EU) 2019/2033, vključno z vrednostjo denarnih poslov, izvedenih v težkih tržnih pogojih iz člena 2;
                                    
                                 
                     
                           (b)
                        
                        
                           za koeficient izvedenih finančnih instrumentov K-DTF:
                           Cadj = C * (DTFexcl / DTFincl)
                           pri čemer je:
                           
                                       Cadj
                                    
                                    
                                       =
                                    
                                    
                                       prilagojeni koeficient
                                    
                                 
                                       C
                                    
                                    
                                       =
                                    
                                    
                                       koeficient iz razpredelnice 1 člena 15(2) Uredbe (EU) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       DTF izvedenih finančnih instrumentov, merjen v skladu s členom 33 Uredbe (EU) 2019/2033, brez vrednosti poslov z izvedenimi finančnimi instrumenti, izvedenih v težkih tržnih pogojih iz člena 2; ter
                                    
                                 
                                       DTFincl
                                    
                                    
                                       =
                                    
                                    
                                       DTF izvedenih finančnih instrumentov, merjen v skladu s členom 33 Uredbe (EU) 2019/2033, vključno z vrednostjo poslov z izvedenimi finančnimi instrumenti, izvedenih v težkih tržnih pogojih iz člena 2.
                                    
                                 
                     Izračun DTFexcl vključuje samo vrednost dnevnega toka trgovanja, povezanega s finančnimi instrumenti ali osnovnimi instrumenti finančnih instrumentov, s katerimi se trguje v trgovalnem segmentu na zadevnem mestu trgovanja med dogodkom, za katerega je mesto trgovanja štelo, da predstavlja težke tržne pogoje.
            
         
         
            Člen 2
            Obdobje težkih tržnih pogojev
            Za namene člena 1 dogodek, ki predstavlja težke tržne pogoje, pomeni razmere, v katerih so izpolnjeni parametri iz člena 6(2) Delegirane uredbe (EU) 2017/578, in kadar ti težki tržni pogoji povzročijo povečanje obsega trgovanja.
            Čas začetka in konca dogodka, ki predstavlja težke tržne pogoje, je čas, ki ga je mesto trgovanja določilo v skladu s členom 6(2) Delegirane uredbe (EU) 2017/578.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 22. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 314, 5.12.2019, str. 1.
         
            (2)  Delegirana uredba Komisije (EU) 2017/578 z dne 13. junija 2016 o dopolnitvi Direktive 2014/65/EU Evropskega parlamenta in Sveta o trgih finančnih instrumentov v zvezi z regulativnimi tehničnimi standardi, ki določajo zahteve za sporazume o vzdrževanju trga in sheme za vzdrževanje trga (UL L 87, 31.3.2017, str. 183).
         
            (3)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).